Diari d’un confinat. Capítol 4 – Societat Anònima\nDiari d’un confinat. Capítol 4\n17 Març 2020 17 Març 2020 per Àlex, posted in Actualitat\nPer a aquests dies de confinament vaig proposar un petit joc literari al compte de Facebook del blog. Entre tots els lectors que han volgut participar-hi han escrit un conte col·lectiu inspirat en el quadre de l’Edward Hopper,“Chop Suey”. Jo vaig iniciar el relat i després els lectors el van continuar amb les següents regles:\n1) Sempre s’havia de tenir en compte el que s’havia escrit previament.\n2) No es matava cap personatge (per evitar que algú ens deixés sense possibilitats de continuar).\n3) Cada comentari no havia de tenir més de 300-400 paraules.\n4) Es podia traslladar l’acció fora del bar.\n5) Es podien afegir personatges.\nLa Nora havia decidit explicar-ho tot i el millor moment per obrir la caixa de Pandora era aquella trobada amb la Rita. Amb el seu jersey verd i el barret negre que algú li havia regalat en el seu darrer aniversari, va apropar-se al Chop Suey, un nom ben estrany per a un local que no tenia res a veure amb cap mostra gatronòmica oriental. Una parella conversava animadament en una taula del racó quan la Nora va somriure amb timidesa la Rita. Sospitava que aquella dona de gest adust i mirada pertorbadora no li perdonaria allò que anava a explicar. Pero necessitava fer-ho. Li calia fer-ho. Per salut mental, per ètica, per amor al Joan o per un miler de raons que donaven voltes en el seu cap. La situació ja s’havia allargat massa en el temps i havia arribat el dia.\nHola, -va dir la Nora amb veu tremolosa -.\nEts la Nora?\nLa Nora va assentir amb el cap, dubtant encara si aquell pas que anava a fer era el correcte.\nLa por li va esgarrapar la panxa. Estava segura del pas que anava a donar? No sabia si les paraules li sortirien o si se li quedarien rodant dins del cap. Però la decisió estava presa. Havia de parlar, ja estava bé de secrets. Amb la veu tremolosa, les mans neguitoses jugant amb una molla de sobre la taula, mirant nerviosa del carrer a la Rita, de sobte li va deixar anar, sense pensar, sense quasi respirar, sense somriure.\nEncantada de coneixer-te ,- digué la Rita amb un somriure, mirant amb amabilitat a la seva interlocutora i convidant-la a seure amb un gest de la mà esquerra-.\nNingú va reparar en aquell home de la taula del costat, que semblava molt interessat en alguna cosa que tenia entre les mans, però que no perdia detall de la conversa entre les dues dones.\nEn aquell moment es va acostar el cambrer amb un gran somriure a la cara. I va trencar aquell silenci que s’havia format entre les dues. Silenci tens, nerviós.\nQuè voldreu prendre?\nTotes dues es van mirar. Un café? Alguna cosa que allargaria més aquella conversa?\nTot d’una i armant-se de valor va dir la frase que tantes vegades en la seva ment havia repetit però en lloc del seu habitual to, la seva veu era tremolosa, i només va estar segura que la seva interlocutora l’havia escoltat quan va comprovar el seu gest de sorpresa.\nMentrestant, la parella que parlava animadament en un racó, va demanar el compte i va marxar deixant el local pràcticament amb només elles dues i el senyor de la taula del costat. Sí, qui era aquell home de la taula del costat? Anava vestit amb indumentària formal i manipulava el seu mòbil sense parar. El seu nom era Roc, i era professor d’anglès a una escola de la part alta. Però, perquè hi estava tant interessat en aquella conversa privada?\nM’ha costat trobar-te i t’agraeixo que hagis vingut. Es molt important que tú i jo aclarim algunes coses. No sé per on començar. La Rita la va interrompre.\nJo t’ajudaré: explica’m on és en Joan? Per què no està a casa amb els seus fills i amb mi seguint el confinament?\nPer un moment es va penedir, hagués volgut fer-se enrera però… Ja era massa tard.\nSenyoreta Nora, -va dir el cambrer- no vull ser desagradable però, l’entrepà que m’ha demanat, no li puc fer. No tinc pa i el problema no es tenir pa o no, el veritable problema és que el forner no té farina per fer el pa. Esperem que no s’allargui massa i ben aviat li pugui fer el que m’ha demanat.\nTranquil Max. Ho he entès. Moltes gràcies, cobri’m el cafè!\nEstà convidada, no em deu res.\nRita….. volía dir-te… Just en aquell moment en Joan va entrar al café amb una acompayant .\nEl teu germà, en Joan, no sap que he vingut, va dir la Nora,-. De fet, no m’hauria deixat venir. I sé que, no m’ho perdonarà mai… Però és important que sàpigues pel que està passant.\nLas paraules no li sortien i estava neguitosa per tot el que havia d’explicar.\nEs va tornar a fer un silenci espès com un dia de boira a Lleida. Totes dues semblaven angoixades, com sospitant que allò que s’havia d’explicar els cauria damunt com una llods de marbre.\nMira, Rita, ja en sóc conscient que això que t’acabo de dir et resulta, si més no, sorprenent. Ara intentaré explicar-t’ho amb detall i…\nNo cal, maca! Crec que ja ho entenc. N’he tingut prou amb la frase que he sentit.\nPerò de sobte, quan ja estava decidida a parlar, un crit esfereïdor va traspassar les portes de la cafeteria, que es va omplir de pols.\nPerò no va haver d’explicar res. En aquell moment van entrar a la cafeteria dos individus, armats fins les dents. Els van donar un parell de mascaretes i se les van endur, confiades al calaboç, perquè no podien estar en una cafeteria fent tertúlia. Com entenien l’estat d’alarma?\nI se les van endur a la comissaria a on hi havia confiades 300 persones en una cel·la de 20 m2.\nEstà bé, ja t’ho dic, – va prometre la Nora -. En Joan té un fill d’una relació anterior, viu a Igualada i està confinat. No es troba bé i no sap si està infectat encara. El problema és que m’ha trucat perquè vol fugir i li hem de treure del cap.\nQui acompanyava a en Joan, era una dona d’una certa edad, molt elegant. Cabells blancs ben pentinats. Amb un vestit d’un tall impecable, que hauria fet les delícies de qualsevol d’elles, i amb unes sabates i una bossa de pell, caríssimes.\nLa Nora i la Rita es van mirar estranyades, la dona que acompanyava a en Joan, era aquella veïna estrafolaria, que estenia sempre la roba lligada amb els cordons de les vambes. Com podia ser que ell la conegués?\nEn Joan i aquella senyora tant elegant van apropar-se a la taula on eren les dues dones. La Nora, nerviosa, va interrogar amb la mirada al seu marit i fixant-se amb aquella dona, va dir-li:\nJoan quina casualitat no esperava trobar-te. No ens presentes la teva acompanyant?Ell contestà amb molta calma.\nÉs la Emma, acaba d’arribar d’Igualada l’han deixat sortir però no podrà tornar a casa seva. Ha vingut per una qüestió delicada però abans t’he d’explicar una cosa…\nPer un moment tot el que l’havia neguitejat durant dies semblava que es podia resoldre. La Rita va entendre que allà ja no hi feia res. Es va acomiadar, va fer-li dos petons a la Nora i va marxar tot dient, “ja ens veurem”.\nEn Joan semblava incòmode davant d’aquella situació.Ell, la Blanche i la seva dona, tots tres junts en una cafeteria. Pensava com podria trobar la manera d’explicar a la Nora que aquella trobada no hauria de d’haver estat en aquell precís moment. No li venien les paraules a la boca i començava a notar-se la tremolor a les mans.\nL’acompanyant d’en Juan era una dona molt atractiva, tenia molta personalitat. En Joan va agafar del bracet la noia i es van dirigir a la última taula del local. Es veia que volien estar sols. No es podia saber el que deien, però els gestos, les mirades que es dedicaven i els somriures de complicitat eren molt elocuents. Estaven enamorats.\nMOLTES GRÀCIES A TOTHOM! VISCA LA INTEL·LIGÈNCIA COL·LECTIVA! UN ALTRE DIA, SI DE CAS, FEM LA PEL·LÍCULA.\nPrevious postDiari d’un confinat. Capítol 3\nNext postDiari d’un confinat. Capítol 5


Don Giovanni, “l’òpera de totes les òperes”, arriba al Liceu - Teatro Barcelona\nDon Giovanni, “l’òpera de totes les òperes”, arriba al Liceu\nL’escriptor romàntic alemany E.T.A. Hoffmann, profund admirador de Wolgang Amadeus Mozart –al seu nom, Ernst Theodor, va afegir-hi el d’Amadeus, com a homenatge al compositor austríac–, es referia a Don Giovanni com l’“òpera de totes les òperes”. I és que malgrat les nombroses representacions al llarg de la història del mite de Don Joan, la versió operística que Mozart i el seu llibretista Lorenzo da Ponte van estrenar l’any 1887 és la més admirada i recordada, tant per la seva originalitat com per la complexitat, ambigüitat i, sobretot, per la immensa qualitat dramàtica i musical que conté.\nUn dels trets fonamentals de les òperes de Mozart –i Don Giovanni en representa la culminació– és la coexistència en l’argument del component seriós amb l’element còmic. En efecte, aquesta òpera conté dos grups de personatges hàbilment diferenciats pel seu caràcter: d’una banda, el trio dramàtic-seriós format per Donna Elvira, Donna Anna i Don Ottavio, i de l’altra, el trio buffo format per Leporello, Zerlina i Masetto. Tots ells, però, giraran a l’entorn de la galvanitzadora figura de Don Giovanni, indubtable protagonista i antiheroi d’aquest dramma giocoso. Don Giovanni és el seductor per excel·lència, però també el llibertí que desafia la societat i que proclama el seu domini sobre el món de la sensualitat per damunt de qualsevol altra contingència; és el rebel que duu el concepte de la llibertat al límit de qualsevol sentit de l’ètica fins al punt de reptar les forces del més enllà si cal -i davant les quals no se sotmetrà- per preservar la seva essència i els seus principis. Aquesta renúncia a tota redempció quedarà magníficament reflectida en l’estremidora i cèlebre escena final amb el fantasma del Commendatore (Don Giovanni, a cenar teco).\nEl segle de les llums, la Il·lustració i la racionalitat tenen una clara projecció en aquesta magnètica figura: culte a l’individualisme, bandejament de dictats morals i llibertat sense brida; no debades quasi al final del primer acte, Don Giovanni canta (i fa cantar tothom) un explícit i significatiu “Viva la libertà!”. Com el Falstaff shakespearià, símbol de l’heterodòxia i del caos enmig de l’ordre, Don Giovanni emana un encant sobrenatural i projecta una energia tan destructora com atractiva alhora. Així, Donna Elvira, tot i posar-lo en evidència davant de tothom pel despit que sent en haver estat abandonada, manté fins al darrer moment l’esperança de poder redreçar-ne la seva conducta (que meravellosa, en aquest sentit, la seva darrera intervenció, Mi tradì quell’alma ingrata!) Donna Anna –que per caràcter podria ser una perfecta descendent de l’Elettra idomeneica– tampoc no pot resistir-se als encants de Don Giovanni, molt especialment en tenir al seu costat el contrapunt perfecte a la figura del seductor llibertí, Don Ottavio, personatge sensible i enamorat de Donna Anna –tal com ho manifesta a la preciosa ària Dalla sua pace–, però paradigma de la correcció i del sotmetiment als codis morals establerts. En un estament social inferior succeeix una cosa semblant amb la dolça e mobile Zerlina –objecte de seducció també del Don– i el seu promès, el rústec i previsible Masetto. I encara dins d’aquest mateix segment social trobem el graciós servent de Don Giovanni, Leporello, que malgrat les queixes i laments per les desventures que ha de córrer al costat del seu amo, en el fons anhela ser com ell, tal com musicalment demostra al final de la cèlebre i antològica ària del Catalogo.\nEl director de la ROH, Kaspar Holten, va estrenar l’any 2014 una versió d’aquesta òpera que avui arriba al Liceu. A la funcionalitat d’un encertat escenari mòbil s’hi afegeix l’espectacularitat de la tecnologia del vídeomapping, que oferirà unes imatges impactants i suggeridores dels diversos moments dramàtics de l’obra. La direcció musical, sota la batuta de Josep Pons, garanteix una orquestració equilibrada i del tot sincronitzada amb el que s’ofereix en escena. Pel que fa als cantants, rarament es pot gaudir del luxe que un baríton quasi perfecte per al rol com és Mariusz Kwiecień –per presència i veu– relegui al segon cast tot un monstre com Carlos Álvarez (el gran Rigoletto que vam poder gaudir fa pocs mesos al Liceu). Però és que la resta del repertori no desllueix en absolut aquesta parella estel·lar: Simon Orfila, que posseeix una veu tan ferma com una dúctil capacitat dramàtica, interpretarà ben idòniament el rol de Leporello. La meravellosa veu lírica lleugera de Julia Lezhneva farà de Zerlina al costat del baix buffo colombià Valeriano Lanchas, la bis còmica del qual és ben coneguda i que de ben segur li permetrà reblar el paper de Masetto. En parlar dels grans tenors lírics lleugers del moment, el duo Flórez-Camarena acapara l’atenció mundial, però rere la seva ombra cal no oblidar la interessant figura del tenor rus Dmitry Korchak, el qual sens dubte oferirà un Don Ottavio sobri, elegant i vocalment més que notable. El dramatisme i la qualitat del cant són també trets que caracteritzen tant Miah Persson com Carmela Remigio, les dues sopranos que interpretaran els rols de Donna Elvira i Donna Anna respectivament.\nEn definitiva, una de les millors òperes de la història arriba al Liceu en una producció que promet ser memorable.\nText: Jordi Vilaró


Actuar per avançar-se - La Unió\nEn el +FUTUR identifiquem tres grans reptes. En primer lloc, la transformació digital, per a una presa de decisions i una atenció més segures, ràpides i personalitzades. En segon lloc, la humanització de l'assistència, que implica tenir més en compte els aspectes emocionals en la relació professional-pacient, escoltant més i millor tant a la persona atesa com la seva família i aportant informació suficient i comprensible. I, en tercer lloc, la transformació del model assistencial per centrar-se més en la persona, per obrir les organitzacions al seu entorn comunitari i enfocar-se no només en curar la malaltia, sinó en actuar preventivament per disminuir el risc a emmalaltir.\nAfrontar les transformacions que apunta el Projecte + FUTUR implica promoure canvis importants que, en moltes de les entitats associades ja s'estan començant a produir. Aquests canvis tenen a veure amb la incorporació d'avenços tecnològics i científics però, sobretot, amb un nou enfocament de la gestió de les organitzacions, tant dels serveis, com de les persones que hi treballen, així com amb una gestió orientada a resultats i a mantenir la confiança de la ciutadania, amb responsabilitat social i bon govern.\nDes de La Unió, volem acompanyar els nostres associats i els seus professionals a afrontar aquests canvis. Per això, el +FUTUR recull, també, les línies d'actuació que seguirem des de l'entitat per contribuir a la transformació de les organitzacions i del sistema sanitari i social. Concretament, des de La Unió ens centrarem en impulsar les transformacions, a partir de la creació de nuclis de dinamització de la gestió del canvi i l'establiment d'aliances amb institucions promotores d'iniciatives. També elaborarem criteris de disseny d'adaptació dels dispositius assistencials i posarem en marxa el think tank de la Fundació Unió com a espai de generació de coneixement i discussió sobre tendències i transformació de les organitzacions.\nAixí mateix, acompanyarem les organitzacions mitjançant un projecte d'acompanyament estratègic i identificarem les necessitats en competències i habilitats dels diferents perfils professionals, per oferir solucions de formació adaptables a les necessitats de cada organització. D'altra banda, apostem per crear un repositori per compartir experiències i per realitzar un exercici de debat sobre aquestes iniciatives, així com per crear espais de comunicació i interacció a través del Portal +FUTUR, donant continuïtat a les eines de participació plural del Projecte +FUTUR.\nUna altra de les línies d'actuació que desenvoluparem des de La Unió se centra en participar en la definició de les polítiques de salut i socials aportant la visió de la provisió i l'organització dels serveis i facilitant la inclusió de les entitats associades en els projectes demostratius dels plans sanitaris i socials impulsats pel Govern.\nFinalment, seguirem potenciant la internacionalització, estenent la xarxa de relacions internacionals i amb altres accions, entre les quals destaca l'organització del 44è World Hospital Congress a Barcelona, l'any 2020, per compartir experiències i portar aldebat internacional la necessitat de transformació dels serveis d'atenció a les persones.\nEl Projecte +FUTUR el farem possible gràcies a la implicació de tots, perquè l'èxit d'aquesta iniciativa rau en el compromís de transformació assumit conjuntament per La Unió i totes les entitats que en formem part, amb una participació plural i una mirada oberta al món. Perquè, com deia un reconegut polític internacional, “el canvi no vindrà si esperem a alguna altra persona o altre moment. Nosaltres som el que hem estat esperant. Nosaltres som el que canvi que busquem”.


Els treballadors del CAT 112 de Reus es plantegen fer vaga | ACN\nEn peu de guerra: Els treballadors del CAT 112 de Reus es plantegen fer vaga\nper Albert Fuertes / ACN 24/05/2021 16:20h\nL'empresa gestora del Centre d'Emergències de Catalunya de Reus (CAT 112), Grupo Norte, està en concurs de creditors voluntari i no assegura pagar les pròximes nòmines dels treballadors. Des del comitè d'empresa, en veure aquestes intencions, es plantegen convocar una vaga de treballadors imminent. Des de fa unes setmanes no s'està oferint el servei de traducció d'atenció als ciutadans en 28 idiomes. El comitè, per la seva banda, denuncia «la vulnerabilitat i desempara» dels treballadors i «la lamentable situació» que viu aquest servei públic.\nA Grupo Norte li queda ben poc per acabar la seva adjudicació, que finalitza al mes d'octubre. Els treballadors reclamen que la recepció i gestió d'emergències «no se subcontracti a empreses que no compleixen amb els requisits indispensables d'un servei públic de qualitat».\nUn concurs de creditors voluntari\nAmb el present concurs de creditors voluntari que ha presentat l'empresa Grupo Norte s'ha comunicat als representants legals que no poden garantir la nòmina de maig ni la paga doble del mes de juny. L'empresa «no descarta continuar en el servei malgrat el procés de resolució del contracte iniciat per CAT 112» i ha acceptat la possibilitat de fer-se càrrec de les nòmines pendents com a responsables solidaris. Els representants legals dels empleats alerten que la situació «deixa al descobert» les mancances d'un servei públic gestionar per una empresa privada que «prioritza la rendibilitat econòmica a les necessitats del servei».\nUn dels serveis que s'ha perdut és l'atenció amb traducció, perquè no s'ha pagat l'empresa Seprotec que l'oferia. Ara, les treballadores del 112 atenen trucades en català, castellà, anglès, francès i alemany, però el comitè denuncia que actualment no es poden atendre ciutadans en una situació de risc o emergència que no parlen cap dels idiomes citats.\nEls treballadors no tenen coneixement d'aquesta incidència, perquè no se'ls ha comunicat, i «s'ha fet dir als comandaments que el Seprotec està fora de servei per problemes tècnics». Els empleats del 112 lamenten que «se'ls traspassi la responsabilitat de no poder atendre els ciutadans com es mereixen per una mala gestió del servei».\nEntre altres deficiències del servei, denuncien que s'han donat casos d'excés de trucades sense que l'empresa reforci el servei amb més treballadors i moltes queden en espera i sense atendre. «Ha prioritzat complir amb exigències del plec de condicions a garantir l'atenció a tots els usuaris», asseguren.


Joan Laporta pacta al Camerun la millora de contracte de Samuel Eto'o - CCMA\nJoan Laporta pacta al Camerun la millora de contracte de Samuel Eto'o\nJoan Laporta ja ha deixat lligades les renovacions de Frank Rijkaard i d'Eto'o, amb una millora notable de contracte i a les quals només falta la firma. La del davanter l'ha deixat pactada al Camerun, on ha tingut un exemple que el Barça és universal. Eto'o serà al Barça fins al 2010, la seva fitxa s'acostarà als cinc milions d'euros i la clàusula serà de 150 milions. Aquest és l'acord entre el camerunès i Joan Laporta, que ahir va veure en directe la victòria del Camerun sobre Líbia. Eto'o es quedarà al Barça fins i tot havent estat temptat per una oferta multimilionària del Chelsea d'Abramóvitx.\n20/06/2005 - 00.00 Actualitzat 21/06/2005 - 11.52\nEl Camerun es va imposar a Líbia per 1-0, un gol que va marcar el jugador de l'Osasuna Webo. Per classificar-se per al Mundial, els lleons indomables encara no ho tenen fàcil, ja que s'hauran d'imposar a la Costa d'Ivori el mes de setembre. Ahir, Samuel Eto'o es va quedar sense marcar, tot i que va disposar d'un parell de bones ocasions. Ara Eto'o ja és de vacances, i el pròxim dia que sigui a Barcelona firmarà la millora del seu contracte.\nLaporta viatja al Camerun per tancar la millora de contracte de Samuel Eto'o


Es presenta al Museu de Solsona el projecte: Gegants immortals | Nació Solsona\nEs presenta al Museu de Solsona el projecte: Gegants immortals\nRecuperació, restauració i estudi de diverses estàtues-menhir a Riner, Pinell i Solsona- El Solsonès- i Cardona- El Bages-\nper Redacció, Solsona, 10 de maig de 2018 a les 15:34 |\nRepresentants de les institucions implicades durant la roda de premsa d’aquest matí: Lluís Prat i Sabata – Director del Museu D. i C. de Solsona-, Lluís Cerarols –Director dels Serveis Territorials de Cultura a la Catalunya Central de la Generalitat-, Sara Alarcón –presidenta del Consell Comarcal del Solsonès- i Antoni Caballé – Arqueòleg Territorial a la Catalunya Central del Servei d’Arqueologia i Paleontologia de la Generalitat de Catalunya Foto: Museu de Solsona\nEs tracta d’un projecte de Museu al Territori amb la implicació del Servei d’Arqueologia i Paleontologia del Departament de Cultura de la Generalitat de Catalunya, el Consell Comarcal del Solsonès i els diversos ajuntaments compromesos.\nLa zona geogràfica situada a cavall del Solsonès i el Bages concentra la major part d’estàtues-menhirs existents a Catalunya i la majoria d’elles, actualment, es troben en un procés de deteriorament molt important que provoca la pèrdua de la valuosa informació impresa en les seves superfícies. El projecte es refereix, concretament, a set elements que en origen havien tingut tota la superfície repicada i posteriorment gravada amb diversos motius decorats. Actualment tots ells presenten greus problemes de conservació a causa, bàsicament, de la seva localització a la intempèrie.\nEstàtua-menhir de la Vinya del Giralt (Cardona, el Bages) Foto: Museu de Solsona\nAra fa uns 5.000 anys, en l’època en què s’erigiren els grans monuments megalítics, moltes comunitats d’arreu d’Europa adoptaren el mitjà i gran format per representar en pedra els éssers humans. Catalunya es troba plenament integrada dins el fenomen de l’estatuària antropomorfa europea del neolític final-calcolític i podem afirmar que no es tracta d’una simple extensió d’un fenomen escultòric veí sinó d’expressions pròpies arrelades en tradicions autòctones. El repte de la recerca, i d’aquest projecte en concret, és aprofundir en la caracterització d’aquests elements de pedra com a manifestació de les comunitats humanes existents a casa nostra a la prehistòria.\nPablo Martínez, tècnic arqueòleg i redactor del projecte exposant-lo Foto: Museu de Solsona\nLa recerca en megalitisme a la zona que ens ocupa comença a principis del segle XX de la mà de Mn. Joan Serra i Vilaró i continua posteriorment amb l’equip dels Drs. Josep Castany i Lluís Guerrero succeïts pel Grup de Prehistòria del Solsonès. Les investigacions es capgiren l’any 2004 amb la descoberta de la primera estàtua-menhir a Ca l’Estrada (Canovelles), però és la descoberta del dolmen de Reguers de Seró (Artesa de Segre, la Noguera), la que provoca un fort impacte en les comarques centrals catalanes. A Seró es troben un seguit d’estàtues-menhirs decorades i reaprofitades per construir una cista i el cromlec que l’envolta. La recerca al voltant d’aquesta descoberta portà a situar com a paral·lels altres pedres amb una decoració similar localitzades al Solsonès com és el Roc de la Mare de Déu i fou llavors quan s’identificaren clarament com a estàtues-menhirs neolítiques. Aquest conjunt de figures situades al Segre-Solsonès amb unes característiques morfològiques i decoratives similars es van batejar amb el nom de Grup escultòric de Seró, en homenatge al jaciment arqueològic que ajudà a identificar-les (López i Moya 2010). Posteriorment s’han identificat altres pedres també treballades que havien estat identificades com a simples menhirs o esteles però que arrel de les recents investigacions hem decidit incloure-les dins els món de l’estatuària megalítica catalana.\nEl projecte que ens ocupa afecta als següents elements arqueològics, recentment declarats Bé Cultural d’Interès Local:\nRoc de la Mare de Déu. Riner, el Solsonès\nPedrafita de Su. Riner, el Solsonès\nEstela de la Costa dels Garrics del Caballol. Pinell, el Solsonès\nMenhir del Solà. Riner, el Solsonès.\nEstela de Través – Font de Plata. Solsona, el Solsonès.\nEstela de la Vinya del Giralt. Cardona, el Bages.\nMenhir d’Ardèvol. Riner, el Solsonès\nTots aquests elements es traslladaran a un espai situat al Santuari del Miracle. El trasllat s’efectuarà sota control arqueològic i en aquells casos en què l’estàtua-menhir es trobi en el seu lloc original caldrà una excavació arqueològica prèvia. També hi haurà la supervisió d’un equip de restauradors que vetllaran per la integritat dels elements en tot moment. Un cop situats a l’espai de treball es procedirà a la seva neteja, restauració, fotografia, dibuix i estudi. Està previst que les tasques tinguin una durada de quatre anys, aquest 2018 s’efectuarà el trasllat de totes les estàtues-menhirs.\nEstàtua-menhir de la Costa dels Garrics del Caballol (Pinell, el Solsonès) Foto: Museu de Solsona\nAquest projecte està coordinat pel Museu D. i C. de Solsona, patrocinat pel Servei d’Arqueologia i Paleontologia de la Generalitat de Catalunya i gestionat pel Consell Comarcal del Solsonès. Compta també amb la col·laboració dels ajuntaments de Riner, Pinell, Solsona i Cardona i dels propietaris de tos i cadascun dels terrenys on es troben ubicades les estàtues-menhirs. Un projecte pioner a Catalunya que permet visualitzar el museu al territori amb la col·laboració de diverses institucions i privats.\nEstàtua-menhir del Roc de la Mare de Déu (Riner, el Solsonès) Foto: Museu de Solsona\nCultura, Museu de Solsona


Rutes – Andorra Bike Tracks\nLa volta a Andorra amb BTT en 3 dies i 160km de recorregut amb un desnivell de 6.300m. Una ruta pensada per ciclistes amateurs amb bon estat de forma i més experts, en la que es combinen trams de pista forestal amb divertits corriols, que de ben segur satisfan les expectatives de tots els bikers. Paisatges i paratges desconeguts inclús per gent local t'estan esperant! No esperis a que t’ho expliquin!\nIniciem la ruta des del seu punt més baix, 841m a la Frontera Hispano-andorrana, en territori de l’Alt Urgell, per passar per les seves poblacions d’ Arcavell i Bescaran. Un inici de ruta tranquil per pista fins arribar als boscos de la Rabassa, ja en territori andorrà. Passant per Naturlandia, és un bon lloc per recuperar forces i disfrutar de les seves activitats com el Tobotronc. De baixada, un track divertit i sinuós fins a Sant Julià. Des d’aquí anem fins a Ós de Civís per finalitzar l’etapa.\nSortint del peculiar poble de Ós de Civís, ens dirigim cap a la zona de Setúria sota la mirada de cims que ronden els 2.800m. Aquí iniciem un singletrack amb vistes a tot Andorra fins arribar a la zona de VallNord-Pal, per iniciar la baixada de més de 1.100m de desnivell fins a La Massana. Des d’aquí iniciem l’ascens al Coll d’Ordino pel seu camí vell. Els últims km de l’etapa es pedala per un track amb unes vistes d’altura espectaculars, passant per punts com el Roc del Quer o la Vall de Montaup.\nEns endinsem a un dels clàssic d’Andorra, però no per això menyspreable, la Vall d’Incles amb les seves típiques bordes, pastures, rius i pics abruptes. Passant per la població de Soldeu, iniciem l’ascens combinant singletracks i pistes per la zona de GrandValira, cap al Alt de la Llosada, a 2.560m d’altura, punt més alt de la ruta, des d’on iniciem una llarga baixada cap a Ribaescorxada i el Forn de Canillo, per acabar finalment a Encamp, passant prèviament pel Llac d’Engolasters.\nLa volta amb BTT a Andorra en 3 dies i 115km de recorregut amb un desnivell de 5.250m. La germana petita de la Trail-L, amb la que comparteix la major part del recorregut (punt de sortida i arribada de les etapes, punts emblemàtics, etc), però utilitzant “dreceres” per estalviar km i desnivell acumulat, que no per això menys atractiva ni divertida. Paisatges i paratges desconeguts, inclús per gent local t'estan esperant! No esperis a que t’ho expliquin.\nIniciem la ruta des del seu punt més baix, 841m, en territori de l’Alt Urgell, per passar per Arcavell. Un inici de ruta per pista amb diversos tipus de flora a mesura que anem guanyant altura, fins arribar als boscos de la Rabassa, ja en territori andorrà. Passant per Naturlandia, és un bon lloc per recuperar forces i disfrutar de les seves activitats com el Tobotronc. De baixada, una pista fàcil però divertida. Fins a Sant Julià. Des d’aquí agafem carretera fins a Ós de Civís per finalitzar l’etapa.\nSortint del peculiar poble de Ós de Civís, ens dirigim cap a la zona de Setúria sota la mirada de cims que ronden els 2.800m. Aquí iniciem un singletrack divertit i senzill fins arribar a la zona de VallNord, per iniciar la baixada de més de 1.100m de desnivell fins a La Massana. Des d’aquí iniciem l’ascens al Coll d’Ordino pel seu camí vell. Els últims km de l’etapa es pedala per un singletrack amb unes vistes d’altura espectaculars.\nPassant per la població de Soldeu, iniciem l’ascens entre singletracks i pistes cap a la zona d’Espiolets, a la zona de Soldeu de GrandValira, des d’on iniciem una llarga baixada cap el Forn de Canillo i el Santuari de Meritxell, per acabar finalment a Encamp. Si vols una experiència única, aquesta és la teva! Tant se val si fas la Trail-S com la Trail-L, en gaudiràs molt!


Endesa a Bellvei:telèfon i contacte\nEndesa en Bellvei: punt de servei\nTelèfon de Endesa a Bellvei\nPunt de servei Endesa a Bellvei\nContractar el subministrament de llum amb Endesa a Bellvei\nEndesa a Bellvei\nAqui trobaras tota la informació que necessites conèixer de Endesa a Bellvei. Tot bellveyense que tingui preguntes amb el seu subministrament de llum podrá localitzar en esta aquest espai tota la informació que necessiti.\nEndesa s'ocupa de distribuir la llum a gran quantitat dels ciutadàns de Tarragona. Per això, compta amb gran percentatge recursos per atendre als clients amb qualitat. Depenent de les gestions que el bellveyense vol completar, pot escollir de anar a alguns dels punts de servei sense la necesitat de cita previa a la vora de Bellvei. Però, sempre pot trucar previament als telèfons que aperèixen seguidament:\nTelèfons de Endesa a Bellvei\nEndesa brinda una atencio personalitzada on qualsevol client pot anar de manera presencial i ser escoltat immediatament. Els punts de servei de Endesa que un bellveyense té mes properes es mostran a continuacio:\nBellvei es un municipi que fa part de la comunitat autònoma de Cataluña que compta amb un total de 553625 punts de sumbministrament amb un consum anual de 1937146013 MWh. Endesa es la companyia encarregada de subministrar la llum en la zona.\nEndesa es la companyia responsable de distribuir el gas natural al municipi de Bellvei. Per això, si el ciutadà bellveyense vol anar a la oficine que sigui de Endesa sense necessitar cita prèvia, té a disposició punts de servei properes a la seva casa.\nOficines de Endesa a Bellvei


El bloc de la mami: amanida de mongetes seques\nD'ACORD, UNA ALTRA\nQuè, que fa calor i no voleu entrar a la cuina, no? No si ja ho entenc això, però anar a comprar sí que ho podreu fer, no?\nÉs important tenir localitzades unes bones botigues que et treguin en un moment donat d'un atzucac - sempre havia volgut utilitzar aquesta paraula i no trobava mai l'ocasió- I què vol dir això? Doncs, no un paquis o un super cutre del costat de casa, sinó un lloc on trobis uns plats semipreparats que dic jo, on tu hi pots donar el darrer toc. Com a què? Doncs home per exemple un bon gaspatxo envasat o un llegum cuit que sigui bó, una escalivada ja feta., etc.\nI ara direu, si és clar ara anirem a un delicatessen perquè ens robin fins l'ultim euro que ens quedava per passar el mes. Que no, tontos! Que això ho tenen al Mercadona!\n1 pot de mongetes cuites\n1 envàs al buit amb escalivada\n1 llauna de tomàquet trossejat\nMira que fàcil! Agafem les mongetes, les treiem del pot i les esbandim amb aigua perquè se'n vagi aquella gelatina que les cobreix. Sí, esbandiu-les i no ho vulgueu aprofitar tot, que le cosa aquesta llefiscosa no serveix per res, no la vulgueu aprofitar com a salsa. Us aconsello fer el mateix encara que les passeu per la paella.\nUn cop esbandides les posarem en una plàtera. Agafarem el paquet d'escalivada i trossejarem l'esbergínia i el pebrot i, si en portés, la ceba també. Ho afegim a la plàtera. Si no porta ceba l'escalivada n'agafem una la pelem i la tallem pel mig i cada meitat en tres trossos. Agafem una paella i li posem oli i la ceba a dins amb el foc mig. Quan estigui una mica feta, si la tapem anirà millor perquè s'estovarà més, li afegim el tomàquet de llauna tallat a trossos i una mica de sal i una cullaradeta de sucre. Sí, sí ja sé que no és café, però si al tomàquet se li afegeix una mica de sucre queda molt millor perquè li contraresta l'acidesa.\nAixò també funciona quan feu salsa de tomàquet.\nDoncs bé amb el foc mig, la paella tapada i una mica de paciència veureu com ja fa oloreta i el tomàquet es torna d'un color granatòs a un color més taronjòs i això vol dir que ja està fet. Si sou daltònics ho sento perquè no sé explicar-ho d'una altra manera i ho dic de veritat, que tinc un amic que ho és i no és fàcil això de veure els semàfors de dalt a baix del mateix color...\nQuan el tomàquet i la ceba ja estan fets els treieu del foc i talleu la ceba una mica més petita i afegiu a la plàtera tot, fins i tot l'oli de la paella que li donarà gustet.\nPer finalitzar li aboquem la tonyina de la llauna esmicolada i ja està. Remeneu-ho bé perquè tot quedi ben repartit.\nNo cal dir que pels dies més calurosos ens podríem saltar el pas de la paella i no posar-hi ni la ceba ni el tomàquet i amb un bon raig d'oli cru i la tonyina ja estariem llestos.\nMira que us conec, eh? que sou d'un dropo... Però quan faci menys calor feu-ho tot que quedarà molt millor!\nAnònim 5 d’agost de 2010, a les 11:24\nSóc l'ângela Blanch\nM'ha agradat molt el teu bloc, Et passo també el emu bloc, que vaig fer ja fa temps.\nhi ha receptes fàcils.


Jordà diu que el decret de les renovables vol "defugir" de l'economia extractiva i els oligopolis\nPublicat 21/10/2021 12:48CET\nLa consellera d'Acció Climàtica, Alimentació i Agenda Rural de la Generalitat, Teresa Jordà, ha defensat aquest dijous que amb el nou decret llei d'energies renovables del Govern pretenen "defugir de l'economia extractiva i dels oligopolis".\nEn una entrevista de TV3, recollida per Europa Press, la consellera ha sostingut que no volen la instal·lació de macroparcs de renovables, sinó precisament deixar enrere "el model del segle passat, de Pearson, de centrals hidroelèctriques que despoblen".\nPer això, ha insistit que volen establir un nou model "democràtic, participat, amb cohesió territorial i distribuït", com dimecres van definir juntament amb el president de la Generalitat, Pere Aragonès, en la presentació del full de ruta del Govern en aquest àmbit.\n"Els extrems estan extremadament allunyats, va de fer un model participat, d'empoderar la ciutadania, va de treballar en projectes que volem prioritzar, que són l'autoconsum, volem que els ciutadans siguin en part també propietaris d'aquests projectes", ha afegit.\nTambé ha dit que si tot s'hagués fet amb més temps i planificació ara es podria fer de manera més tranquil·la: "És molt important pacificar la planificació i solucionar tots aquests problemes".\nPreguntada per aquesta falta de planificació, Jordà ha dit que la responsabilitat és de la mateixa administració, perquè hi ha hagut molts informes que han anat alertant d'aquesta situació.


Sant Jordi 2021 | INS Joan Amigó i Callau\nL’Institut Joan Amigó obre les portes a un Sant Jordi molt popular\nTeníem moltes ganes de celebrar aquesta festa, que l’any passat vam haver de posposar a l’estiu. I per això l’hem volgut gaudir compartint-la amb tota la comunitat educativa: estudiants d’ESO, de cicles, personal docent i PAS, famílies, i entitats i organismes municipals.\nDurant tot el dia, l’alumnat ha desenvolupat activitats per commemorar la diada de Catalunya. En la primera franja del matí, l’alumnat de tot el centre ha participat en un taller de dracs i poesia tridimensional, i ha competit amb Kahoots per conèixer el nostre patrimoni.\nEn la segona franja, l’alumnat de primer i segon d’ESO han pogut conèixer més d’a prop una associació o entitat espluguina. En el cas de primer d’ESO, l’alumnat s’ha convertit per unes hores en un escolta de l’AEIG (Agrupament Escolta l’Estornell), els de segon Beta han fet de diables i han visitat el local de l’entitat Diables de l’Espluga de Francolí, i finalment la resta d’alumnes de segon han elaborat capgrossos i els han fet ballar juntament amb els gegants i capgrossos de l’entitat Grallers, Gegants i Nans de l’Espluga de Francolí.\nPel que fa a tercer d’ESO, s’han convertit en reporters i han emès tots aquests actes per l’Espluga FM Ràdio des dels estudis centrals de l’emissora i des de l’estand que s’ha instal·lat per l’ocasió a la plaça Montserrat Canals. Fins i tot han pogut entrevistar propietaris de llibreries i floristeries locals per donar una visió completa del que suposa aquesta festa.\nL’alumnat de l’Implica’t ha fet una sortida per viure en primera persona la Setmana Medieval de Montblanc.\nI el taller de rap ha estat el protagonista a les aules de quart d’ESO i cicles formatius, on s’ha pogut improvisar amb aquest gènere que barreja la poesia amb la música urbana.\nA més, durant les activitats nombrosos alumnes han rebut reconeixements per la seva participació en diversos concursos (literaris i de fotografia).\nDes d’aquest article volem agrair obertament que les entitats, associacions i l’Espluga FM Ràdio hagin format part d’aquesta jornada. Creiem que és un vincle que no hem de perdre per potenciar que els joves de l’institut s’apropin a la vida de l’educació no formal del municipi.\nPer acabar, volem agrair a l’Ajuntament de l’Espluga la seva col·laboració i a la comunitat educativa del centre la seva implicació en tota l’organització de la festa.\nAl primer taller hem fet el drac de Gardner.\nEl drac de Gardner és una figura de papiroflèxia que et mira allà on vas. No et treu l’ull de sobre. Per què passa això si està fet de paper? Molt senzill. Es produeix per una il·lusió òptica.\nAquest drac va ser creat per Jerry Andrus al 1998 en honor a Martin Gardner, un matemàtic al que li encantava la ciència divulgativa. Andrus va ser un famós il·lusionista reconegut pels seus objectes d’aparença impossible i les il·lusions òptiques, des de llavors els seu drac s’ha fet famós a tot el món.\nEnllaç a l’enregistrament del programa de ràdio especial que va comptar amb la col·laboració, en directe, de l’alumnat de 3r d’ESO:\nEnllaç a la notícia de la Diada de Sant Jordi on hi ha una galeria d’imatges fetes pel mateix alumnat de 3r d’ESO:\nRecomanacions de lectures per aquest Sant Jordi\nLa Biblioteca Mossèn Ramon Muntanyola és premiada pel projecte “Viu un llibre”, on participen els nostres alumnes de tercer i quart d’ESO del nostre institut\nEnglish Week, treball de síntesi de3r ESO


Les presents Condicions Generals regeixen l'ús d'aquest lloc web. L'accés a aquest lloc web o el seu contingut comporta l'acceptació de les presents Condicions Generals.\nEl titular d'aquest lloc web és Alistair Ian Spearing Ortiz (d'ara endavant, «AISO»).\nConformement a la Llei Orgànica 15/1999, de 13 de desembre, de protecció de dades de caràcter personal (LOPD), així com el Reglament General de Protecció de Dades (RGPD), AISO us informa que les dades personals recollides a través d'aquest lloc web s'incorporaran a un fitxer sota la responsabilitat d'AISO. Les vostres dades s'utilitzaran exclusivament per a l'operació comercial corresponent. Podeu exercir els drets d'accés, rectificació, cancel·lació i oposició mitjançant el formulari posat a disposició en aquesta pàgina.\nLa titularitat de tots els drets de propietat intel·lectual sobre el contingut d'aquest lloc web correspon a AISO llevat que s'indiqui el contrari. AISO es reserva tots els seus drets sobre aquest lloc web. No s'interpretarà cap disposició de les presents Condicions Generals en el sentit que atorga a l'usuari el dret o una llicència per a utilitzar cap element de propietat intel·lectual pertanyent a AISO.\nAISO no accepta en cap cas la responsabilitat per qualsevol dany relacionat amb la pèrdua d'ús, dades o beneficis com a conseqüència de la visualització o l'ús de la informació disponible en aquest lloc web.\nAISO emprèn mesures de seguretat raonables per a evitar la presència de virus en aquest lloc web. Tanmateix, l'usuari reconeix i accepta que les mesures de seguretat a Internet no són completament fiables i, per tant, que AISO no pot garantir que el lloc web estigui totalment lliure de virus o altres elements que puguin afectar els sistemes informàtics (programari i maquinari) de l'usuari i/o els fitxers que continguin.\nAquest lloc web pot contenir enllaços a llocs web propietat de terceres parts. AISO no exerceix cap control sobre el contingut, la política de privacitat o les pràctiques d'aquests llocs web i, per tant, no assumeix cap responsabilitat en aquest sentit. L'usuari reconeix i accepta que AISO no serà considerat directament o indirectament responsable, de qualsevol dany o pèrdua real o suposat provocat per l'ús o la dependència de qualsevol contingut, producte o servei disponible en aquests llocs webs o serveis o a través seu.\nAISO es reserva el dret a modificar o substituir les presents Condicions Generals en qualsevol moment i a la seva exclusiva discreció. En cas que un canvi sigui substancial, AISO s'esforçarà per a avisar els usuaris un mínim de trenta (30) dies abans de l'entrada en vigor de les noves disposicions. AISO decidirà a la seva exclusiva discreció si un canvi és substancial o no.\nEls pressupostos emesos per AISO es consideraran no vinculants fins a la recepció de la comanda corresponent del client. En cas que es produeixi un retard significatiu entre l'enviament del pressupost i la confirmació del client, es podrà ajustar el termini de lliurament per a reflectir-ho. Els preus oferts tindran validesa durant 30 dies a partir de la data del pressupost.\nEls honoraris es calcularan a partir del nombre de paraules del text de partida.\nEls honoraris es pagaran mitjançant PayPal o transferència bancària contra lliurament del text traduït. El termini de pagament serà de trenta (30) dies llevat que se n'hagi acordat un altre per escrit.\nEn cas de retard en el pagament, AISO podrà exigir interessos corresponents al període entre la data de venciment i la data de pagament al tipus de refinançament del Banc Central Europeu amb un increment de 3,5 punts percentuals.\nExcepte en aquells casos en els quals la llei obligui a revelar-la, AISO mantindrà la confidencialitat de tota informació no pública de la qual pugui tenir coneixement en el transcurs de l'operació comercial.\n10.- Drets d'autor\nAISO es reserva els drets de propietat intel·lectual sobre la traducció. El client rebrà una llicència d'ús del text traduït per a les finalitats corresponents.\nLa invalidesa o ineficàcia de qualsevol clàusula de les presents Condicions Generals no tindrà cap efecte sobre la validesa o eficàcia de la resta. Qualsevol clàusula invàlida o ineficaç es considerarà exclosa de les Condicions Generals en la mesura de la seva invalidesa o ineficàcia, i les Condicions Generals s'interpretaran i aplicaran com si no continguessin la clàusula en qüestió en la mesura de la seva invalidesa o ineficàcia.\nA la seva exclusiva discreció, AISO pot decidir exonerar un client de complir alguna de les clàusules de les presents Condicions Generals en la mesura que ho permeti la llei. Les exoneracions seran vàlides únicament si es confereixen per escrit. L'exoneració de complir una determinada clàusula no tindrà cap efecte sobre l'aplicabilitat de la resta.\n13.- Versions lingüístiques\nLes Condicions Generals es presenten en llengües diferents de l'anglès únicament per a la comoditat de l'usuari. En cas que hi hagi alguna discrepància entre el text en anglès i les altres versions lingüístiques de les presents Condicions Generals, prevaldrà el text en anglès.\n14.- Llei aplicable i jurisdicció\nL'ús d'aquest lloc web i qualsevol operació comercial entre AISO i l'usuari es regiran per la llei espanyola.\nAISO i l'usuari renuncien expressament a les seves respectives jurisdiccions i se sotmeten als jutjats i tribunals de Sabadell (Espanya), excepte en aquells casos en els quals els jutjats i tribunals del domicili de l'usuari siguin competents segons la llei internacional.\nCopyright © Alistair Ian Spearing Ortiz 2018. All rights reserved.


El projecte per transformar el CEIP Graüll El projecte per transformar el CEIP Graüll\nEl projecte per transformar el CEIP Graüll\n16 de maig de 2022 - 14: 10\nUn cop més, la Comunitat Educativa del CEIP Graüll s'ha agermanat per col·laborar i participar en la transformació d'espais en desús del centre mitjançant el Projecte d'innovació anomenat Arrels. "En concret, volem revitalitzar el pati interior", informen.\nAlumnes treballant al projecte Arrels\nAquesta renovació va lligada a un procés d'aprexiquettatge, implicació i participació de tota la Comunitat Educativa, tenint present que la cura i el respecte a la natura és un tret d'identitat inclòs en el seu projecte educatiu.\nConsideren necessari que lescola tingui un espai harmònic i relaxant on es pugui tirar endavant una educació integral i de creixement personal de lalumnat. D'aquesta manera pretexiquet crear un ambient ple de possibilitats d'aprexiquettatge, fomentant la coeducació, el desenvolupament dels sentits, les relacions de convivència entre iguals i la compensació de desigualtats.\n«L'equip directiu i la resta del claustre del CEIP Graüll agraeix a totes les famílies assistents ia l'alumnat la seua implicació i participació per poder fer realitat el projecte Arrels».\nmaig 16, 2022 a les 8: 56 pm\nMargixiquet els pares per a tot, sense 9 d'octubre, ni festival de Nadal, ni carnestoltes, ni festival de final de curs…. i ara demaxiquet ajuda.\nI la tindran. Faltaria més. Que són els nostres fills/es\nPerò… no es faria nou??????????\nTambé demanarà ajuda la regidora per esfondrar l'escola i fer-ho nou? O almenys per fer un projecte aprovable??? Que ja són, almenys, 5 fracassos i 3 les campanyes electorals que l'han fet servir com a argument de propaganda!!!\nEn fi. Tot és pujar a l'escalafó


Bellmunt del Priorat - nord.cab\nInformació local de Bellmunt del Priorat:\non 23 de setembre de 2021 at 12:46\nVACUNACIÓ CAP FALSET 24/09/2021\non 23 de setembre de 2021 at 8:54\nEs comunica que demà divendres 24 de setembre s’administraran primeres dosis de vacunació. El procediment per a rebre la vacunació és contactant a través de la infermera de capçalera (977 82 51 25) o bé contactant directament amb el CAP Falset (977 83 12 88).\non 22 de setembre de 2021 at 12:24\non 22 de setembre de 2021 at 7:50\nEs comunica que aquest mes de setembre no hi haurà servei de recollida d’andròmines.Disculpeu les molèsties.\non 21 de setembre de 2021 at 6:11\nPROHIBIT APARCAR 21/09/2021\non 20 de setembre de 2021 at 11:34\nEs comunica al veïnat que demà dimarts 21 de setembre de 2021 no es podrà aparcar al passeig de les piscines. Disculpin les molèsties.\nComunicacions de crema 16/09/2021 – 15/10/2021\non 17 de setembre de 2021 at 11:01\nÉs obert el termini per efectuar les comunicacions de crema per al període comprès entre el 16 de setembre i el 15 d’octubre del 2021. Podeu demanar-les trucant a l’Ajuntament (977 83 00 28) o enviant un correu a aj.bellmunt@altanet.org.\non 15 de setembre de 2021 at 9:44\nL’Ajuntament de Móra d’Ebre està preparant un projecte per crear unb club de natació a les intal.lacions de la piscina coberta.Si estàs interessat en formar-ne part, pots posar-te en contacte amb AQUA MÓRA D’EBRE trucant al telèfon 977414092, o enviant un correu electrònic a aqua@moradebre.cat\nTREBALLADORA SOCIAL 22/09/2021\non 15 de setembre de 2021 at 8:24\nEs comunica que el dimecres 22 de setembre de 10 a 12 hores, hi haurà la treballadora social a les oficines de l’Ajuntament. S’ha de demanar cita prèvia trucant al telèfon de l’Ajuntament (977 83 00 28). Cal dur mascareta.\non 13 de setembre de 2021 at 11:22\non 10 de setembre de 2021 at 9:39\nEs comunica que aquest diumenge 12 de setembre a les 12:30h, a la plaça del Sindicat, es realitzarà l’espectacle “Commedia dell’arte a Bellmunt” a càrrec del grup I Piselli. L’accés serà lliure i es recorda que cal respectar les mesures de seguretat i higiene.\non 10 de setembre de 2021 at 7:22\nEs comunica que s’han trobat unes claus davant del recinte de l’Euterpe. Qui les hagi perdut que es posi en contacte amb les oficines de l’Ajuntament al 977830028.\nACTES DIADA DE L’11 DE SETEMBRE\non 9 de setembre de 2021 at 16:19\nHORARI TRANSPORT ESCOLAR INS PRIORAT\non 9 de setembre de 2021 at 16:15\nEs comunica que l’horari de recollida del Servei de Transport Escolar per als alumnes de l’Institut Priorat serà a les 8:35 h del matí, a partir del proper dia 13 de setembre,\non 8 de setembre de 2021 at 10:34\non 8 de setembre de 2021 at 8:42\nEl Servei Comarcal de Català del Priorat informa que el període d’inscripció als cursos de català per a adults del Consorci per a la Normalització Lingüística estarà obert fins al 15 de setembre. Per a més informació, podeu trucar al 977831983 o visitar el web www.cpnl.cat.\nOFICINES AJUNTAMENT TANCADES\non 6 de setembre de 2021 at 11:17\nEs comunica que les oficines de l’Ajuntament romandran tancades demà dimarts 7 de setembre de 2021.Disculpin les molèsties.\non 3 de setembre de 2021 at 10:47\nEs comunica que el bar de la piscina estarà tancat el dissabte 4 i el diumenge 5 de setembre de 2021.Disculpin les molèsties.\non 1 de setembre de 2021 at 11:33\non 31 d’agost de 2021 at 12:12\non 31 d’agost de 2021 at 10:22\nEn rectificació a la comunicació anterior, finalment sí que estarà obert el bar de la piscina avui 31/08/2021.\non 31 d’agost de 2021 at 9:08\nEs comunica que avui el bar de la piscina estarà tancat per motius personals.Disculpin les molèsties.\non 30 d’agost de 2021 at 13:05\non 30 d’agost de 2021 at 9:08\non 30 d’agost de 2021 at 6:53\nEs comunica que s’han trobat unes claus al recinte esportiu de la piscina. Qui les hagi perdut que es posi en contacte amb les oficines de l’Ajuntament al 977830028.


Des de hui i fins al cap de setmana, la Comunitat Valenciana està en alerta per pluges intenses que poden provocar inundacions\n18/10/2018 - Cristina Chacón\nLa Comunitat Valenciana es troba des de hui fins al cap de setmana en alerta per l’arribada de gota freda, un episodi de pluges intenses com a conseqüència d’una Depressió Aïllada en Nivells Alts (DANA), tal com ha indicat el Centre de Coordinació d’Emergències de la Generalitat. Per açò i davant la possibilitat que se superen els danys materials i humans de l’any 2000, en el qual la Marina Alta va registrar més de 500 litres per metre quadrat, la institució recomana tenir en compte els seus consells.\nEn concret, les recomanacions d’Emergències davant pluges intenses com les que vénen se centren principalment a mantenir la calma i prevenir emergències informant-se del nivell de risc dels municipis i de la zona domiciliària. Així, si el risc és alt, és necessari revisar l’habitatge i netejar els baixants i canalitzacions.\nD’altra banda, és important tenir preparat una farmaciola de primers auxilis i disposar d’una ràdio i llanternes de piles que estiguen seques i guardades. En aquest sentit, el Centre de Coordinació d’Emergències aconsella mantenir-se informat mitjançant els mitjans de comunicació i no propagar rumors o notícies exagerades dels danys que puguen causar pànic.\nA més, s’ha d’evitar les contaminacions, per la qual cosa cal retirar els productes tòxics fóra de l’abast de l’aigua. També és necessari traslladar els vehicles de zones que puguen inundar-se.\nRespecte a la mobilitat, tant vianants com a vehicles han d’allunyar-se de les riberes dels rius i barrancs i els conductors poden agafar el cotxe sol si és imprescindible i han de circular preferentment per carreteres principals i autopistes, a velocitat moderada i respectant els guals que salven els trams inundats de la via.\nEducació trau 15.291 places vacants de professorat per a les adjudicacions d'inici del pròxim curs


Vilafant i Esplais s'aixecaran aviat per emportar-se el derbi - Empordà\nVilafant i Esplais s'aixecaran aviat per emportar-se el derbi\nEl duel altempordanès de Lliga Nacional és aquest diumenge (9.45 h) en el pavelló vilafantenc entre dos equips amb aspiracions clarament oposades\nEMPORDA.INFO 01.04.2016 | 10:13\nA l´anada l´Esplais va guanyar 2-0 LLUIS RIBERA\nEl derbi altempordanès de Lliga Nacional Catalana entre el Fricafor Futbol Sala Vilafant i el Club de Futbol Sala Esplais es jugarà aquest diumenge dia 3 (9.45 h) en el pavelló vilafantenc. Els clubs van acordar jugar aquesta hora per no coincidir amb el Barça-Reial Madrid, ja que en un primer moment el derbi estava previst per dissabte al vespre.\nEl duel afrontarà dos equips amb dinàmiques clarament oposades. Per una part, els castellonins, entrenats de nou per Carlos Ruiz, es troben a només un punt del líder, el Ripoll, mentre que els vilafantencs, dirigits per l'alhora jugador Nelson Rodríguez, són penúltims i tenen la permanència a nou punts.\nA l'anada, l'Esplais va imposar el seu favoritisme tot i que va haver de suar per tombar un combatiu Vilafant (2-0).


Carcaixent aposta per la conscienciació dels més joves contra les drogues\nL’Ajuntament de Carcaixent, des de la Unitat de Prevenció (UPCCA), continua treballant per conscienciar els més joves dels perills que comporten el consum de drogues. Arran l'exposició De què van les Drogues? De què van els Joves? els joves d’entre 15 i 16 anys de Carcaixent s'enfronten a les conseqüències de passar-ho bé només amb alcohol, fumar porros, consumir pastilles i cocaïna, i també del perill de barrejar drogues i carretera.\nL'exposició s'organitza a través de 20 panells que analitzen els riscos i motius relacionats amb el consum de drogues; el seu caràcter minoritari; l'impacte de la publicitat i altres fonts d'influència; l'adopció de decisions personals i el temps d'oci alternatiu. Vicent Saúco tècnic de la UPCCA ha explicat que amb estes iniciatives es fomenta la responsabilitat dels joves “l'exposició és un experiència orientada a provocar el debat, estimular actuacions i afavorir posicionaments personals en els joves”.\nL'exposició estarà del 2 al 11 de desembre, a la Sala Sant Llorenç. En esta ocasió son els alumnes de 3r i 4t d'ESO dels centres escolars Sant Antoni, Maria Immaculada i Ave Maria els que participen en esta dinàmica educativa. Al mes d'abril van ser més de 190 alumnes de 3r i 4t d'ESO de l'IES Arabista Ribera de Carcaixent els que van treballar en este projecte.


L'EMMPAC farà algunes classes online davant la negativa de mantenir grups tot i disposar d'espais - Ràdio Televisió El Vendrell\nL’EMMPAC farà algunes classes online davant la negativa de mantenir grups tot i disposar d’espais\nEls serveis territorials d’Educació no han acceptat la proposta de l’Escola Municipal de Música Pau Casals de poder reprendre les classes presencials tenint en compte l’aforament i no pas amb un nombre d’alumnes fixe per aula. Consideren que l’equipament té espais prou amplis com per no haver de limitar les classes a 6 alumnes, com marca el departament, per exemple habilitant l’auditori per fer-hi classes o la sala Cohí Grau, a on es pot mantenir prou distància. Posen com a exemple els bars o els cinemes. Davant aquesta negativa l’equip directiu de l’escola es mostra decebut perquè consideren que no és la manera adequada de desenvolupar aquesta tasca educativa. Tot i això, amb il·lusió per reobrir el centre treballen intensament per reorganitzar els grups, principalment els de llenguatge musical que passen de sis alumnes. De moment s’ha optat per dividir-los en dos i que la meitat faci una classe presencial i l’altra online. Una tasca complexa d’organització que potser hauran de readaptar de nou en 15 dies, tal i com lamenta la mateixa directora Emi Recasens. Consideren que la part del pla que afecta els ensenyaments no reglats com les escoles de música mostren el desconeixement que es té sobre el funcionament d’aquests centres.


Pla Lector | Llibres 6é de primària\nJoanot Martorell / Pasqual Alapont\nIl·lustració: P. Vivó\nEl cavaller Tirant és valent i coratjós. Les seues aventures tenen una fama merescuda, i reis i emperadors reclamen els seus serveis. Sembla invencible, però és humà i per això s’enamora de la bella princesa Carmesina en aquesta adaptació teatral.\nL’avi Nicolau era un home menut però dotat de gran energia. Tot i que no sabia llegir, era un mestre en l’art de contar històries. Al seu cap dormien centenars de relats i personatges que cobraven vida quan algú li ho demanava. En aquest llibre trobareu huit narracions de les tantíssimes que va narrar: històries de por, per a riure, de dimonis entremaliats o faveres màgiques.\nAquest poemari infantil, a la manera d’un bestiari ordenat alfabèticament, dedica un poema a cada animal. Inclou un recurs didàctic fabulós: un CD amb els poemes musicats, per a treballar-los a l’aula.\nIl·lustració: Enric Climent\nDurant la seua estada a cals Trevail, Patrick coneixerà la jove Louise, que el guiarà cap a una cova que conté cadàvers d’antics pirates, restes de tresors perduts i altres secrets.\nIl·lustració: David Salvador\nMiquel, Rosamari i Cinto pensaven que s’avorririen al poble dels avis. Però un dia van descobrir la Penya dels Pirates, un lloc ple de misteri on viuran les aventures més inimaginables.\n«Tinc 11 anys i 7 mesos i em van posar Morgana perquè s’estilava.» Així comença una divertida sèrie que uneix una lectura atractiva amb el repàs de les assignatures de tercer cicle de Primària.


Campus Teatral Estiu 2022 – ESTUDI ZERO TEATRE\nL’eScola d’Arts escèNiqueS aposta per un treball creatiu, on els nins i joves experimentin i s’ho passin bé a través del joc i del teatre, estimulant la seva imaginació i la seva creativitat. Les nostres dinàmiques de classe es caracteritzen per ser molt variades, i innovadores, on l’alumne guiat pel professor explorarà recursos expressius i creatius, donant molta importància al treball en equip, a escoltar i a proposar idees per després posar-les en pràctica. Un treball que els ajudarà a contribuir al desenvolupament com a éssers humans.\nTotes les activitats que proposam tenen com a objectiu fomentar el treball en equip, potenciar la socialització, desenvolupar la imaginació, descobrir l’àrea expressiva-creativa, estimular la capacitat creativa de l’alumne, investigar diferents formes d’expressió, potenciar la confiança en les elaboracions pròpies fomentant l’autoestima, estimular l’alumne a ser el mateix creador d’històries i fomentar la comunicació des dels diferents llenguatges expressius.\nVINE A APRENDRE DIVERTINT-TE\nEls nins i joves treballaran el control del propi cos i del moviment facilitant la seva psicomotricitat i la capacitat expressiva.\nTambé s’iniciaran en el món de la màgia aprenent trucs i jocs que potenciaran la seva capacitat de sorprendre.\nEl ritme i la música són fonamentals en el teatre i no hi faltaran. Junts ens mourem amb diferents músiques del món, trobarem ritmes en el nostre cos que ens ajudin a explicar històries.\nA partir d’improvisacions, textos, escenes, personatges i situacions desenvoluparem la creativitat individual, la imaginació i la memòria afavorint el treball en grup.\nElaborarem màscares i titelles, elements i decorats donant-los ús i joc en petites representacions realitzades a classe.\nCada setmana aixecarem el teló amb una funció per a pares, mares, amics i familiars a on exposaran els treballs realitzats.\nL’ESCOLA ROMANDRÀ OBERTA DEL 27 DE JUNY AL 29 DE JULIOL\nRecordau que les places són limitades i s’assignaran seguint l’ordre d’arribada de les inscripcions.


Verónica Amézcua, psicòloga: “Després de 60 dies de confinament, algunes persones manifesten estats d’angoixa i por exagerada de sortir al carrer” | ÀUDIO - vilanovainformacio.cat - Portal de Comunicació de Vilanova del Camí\nSi bé hi ha persones que, en el moment que es van permetre les sortides, van sortir immediatament a fer un passeig, n’hi ha d’altres que no troben el moment per fer-ho. Després de dos mesos de confinament, tancats a casa i pràcticament sense contacte físic amb altres persones fora del nucli familiar, aquesta sortida gradual a l’espai públic no és igual de plaent per a tothom, i fins i tot pot causar malaltia.\nEn el món de la psicologia es parla de síndrome de la cabana. Un concepte, explica la psicòloga Verónica Amézcua, que no ha aparegut ara amb el confinament sinó que té origen en el segle XX i en el “cabin fever”, un trastorn que patien les persones que havien estat privades de llibertat durant llargs períodes de temps, bé per segrestos, bé per empresonaments.\nEl síndrome de la cabana, no es pot considerar un trastorn en sí mateix, explica Amézcua, és més aviat un estat anímic i emocional produït per una por exacerbada a sortir al carrer, a reprendre el contacte amb altres persones després de dos mesos d’estar tancats a casa i aïllats socialment.\nEls símptomes que pot produir són diversos: ansietat, depressió, estrès, molta inseguretat, insomni, palpitacions i fins i tot desorientació i desajustos en els horaris i en l’alimentació, falta de concentració i baixa motivació.\nSón especialment vulnerables les persones que viuen soles i les persones grans ingressades en residències i que han estat privades de les visites habituals de la família. D’altra banda, les persones que pateixen angoixa o depressió, les que són hipocondríaques o cibercondríaques també són més propenses a patir aquest síndrome.\nTot i així, explica Verónica Amézcua, durant les dues últimes setmanes ha rebut les consultes de molts joves, adolescents, amb crisis d’angoixa i estrés post traumàtic, provocat per aquesta por incontrolada davant la incertesa sobre el futur respecte el covid.\nLa por, assegura la psicòloga, pot ser constructiva i existeixen algunes fórmules per superar-la. Començar a establir rutines, marcar uns horaris per dormir, per menjar; començar a tenir interaccions breus amb la natura, sortides curtes i prop de casa, són dos dels consells que ha donat la psicòloga.\nPer a les famílies amb fills petits, recomana educar-los en el dilema, això vol dir que els infants han de saber que no tot es pot saber, hi ha coses que es desconeixen i això forma també part del procés per tornar a la normalitat.\nTambé ajuda a superar aquesta incertesa el fet de tornar a contactar per telèfon o per videoconferència amb altres persones i practicar exercici, també practicar ioga o mindfulness pot ser positiu.\nL’Ajuntament de Vilanova del Camí reivindica els drets de les persones del col·lectiu LGTBI


«Pienso en tu mirá», el nou videoclip de Rosalía - Empordà\n«Pienso en tu mirá», el nou videoclip de Rosalía\nLa cantant i productora catalana ha gravat recentment al costat dels americans J. Balvin i Pharrel Williams\nEFE 24.07.2018 | 12:37\nRosalía porta la bulería per soleá al segle XXI amb "Pienso en tu mirá", nou capítol del qual serà el seu segon disc, "El mal querer", amb el qual espera revalidar l'èxit de "Malamente", disc d'or i amb més de 20 milions de reproduccions d'àudio i vídeo.\nLa cantant i productora barcelonina, que va debutar amb "Los Angeles", premi Ruido al millor disc espanyol de l'any per a la premsa especialitzada, va avançar temes de "El mal querer" en els dos concerts amb els quals va triomfar en el Sónar de Barcelona i en el festival Cultura Inquieta de Madrid.\nAmb "Malamente" com una de les revelacions de la temporada gràcies a la seva revolucionària barreja de cant flamenc, pop, hip hop i ritmes llatins, Rosalía, llança ara senzill i vídeo amb el títol de "Pienso en tu mirá", un tema sobre gelosia en el qual s'acompanya del cor de nenes Miracle del barri de La Ventilla de Madrid, anuncia avui en una nota Sony Music.\nDe la seva composició, producció i arranjaments s'ha encarregat ella mateixa mà a mà amb Pablo Díaz-Reixa, àlies El Guincho, i si en "Malamente" cantava al compàs de tangos, en "Pienso en tu mirá" porta al segle XXI el ritme de bulería per soleá tot i que "sense deixar de sonar a avantguardista cançó pop".\nLa cantant, convertida en un dels fenòmens musicals del moment, ha gravat recentment al costat dels americans J. Balvin i Pharrel Williams i debutarà com a actriu en la nova pel·lícula de Pedro Almodóvar, "Dolor y Gloria".


Europa vota el full de ruta per reduir els residus\nEl paquet de mesures fixa que els estats membres han d’arribar a un 60% de reciclatge el 2030\n2 min. Barcelona 17/04/2018 23:24\nEl Parlament Europeu té previst aprovar avui la modificació de quatre directives comunitàries que marquen el camí cap a una reducció en la generació de residus en tots els països membres de la UE i fixaran un aprofitament més elevat dels materials a través del reciclatge. El paquet de mesures, incloses en el que s’anomena economia circular, inclou un ambiciós objectiu pel que fa a les taxes de reciclatge: fixa que els estats membres han d’arribar a un 60% de reciclatge el 2030 -se suposa que en un període de dos anys ja han d’estar al 50%- i anar incrementant la taxa progressivament fins a assolir un 65% d’escombraries reciclades el 2035. En paral·lel, la futura norma estableix que els residus que vagin a parar a l’abocador siguin, com a màxim, el 10% del total de cara al mateix horitzó del 2035.\nPel que fa a l’empaquetatge -una de les parts fonamentals en el reciclatge-, l’objectiu global europeu passa per aconseguir un 70% de reciclatge el 2030. Si es mira, segons el material, el que es fixarà com a fita és aconseguir que es recicli el 55% del plàstic, el 85% del paper, el 75% del vidre i el 60% de l’alumini.\nSobre la recollida de la fracció orgànica -la més important pel que fa a tones en la generació- la UE fixarà que la recollida separada d’aquests residus serà obligatòria a partir del 2023 i que els tèxtils -roba i calçat, entre d’altres- s’hauran de recollir selectivament de manera obligada a partir del 2025, igual que els residus considerats perillosos que es generin a les llars.\nLa directiva també entra a definir què és el malbaratament alimentari i dictamina que els estats han de posar mesures efectives per combatre’l. De fet, l’objectiu és reduir aquest malbaratament un 30% el 2025 i arribar al 50% el 2050.\nLa filosofia que impregna tot el paquet legislatiu que es votarà avui és la de reduir la generació de residus i, per tant, actuar sobre la fase inicial de tota la cadena. És per això que la UE encoratja els estats a incentivar mesures que vagin orientades a la reutilització de productes. Les directives també marquen que l’eficiència passa per acabar amb l’obsolescència programada als aparells electrònics.


© CRM Society\n© Glosgow School of Art\nCharles Rennie Mackintosh, 1897-1910. Biblioteca de la Glasgow School of Art (© Glasgow School of Art)\nEl Modernisme de Glasgow, conegut com a Glasgow Style, és el paradigma de la significació de classe que pren el nou estil en el context d'una metròpolis industrial de primera categoria. La Glasgow de la dècada de 1890 és una ciutat econòmicament pròspera però socialment molt problemàtica. L'accelerat procés d'industrialització que viu durant la segona meitat del XIX la sumeix en un greu estat de degradació urbana. La pol·lució atmosfèrica, la violència ètnica, la lluita obrera, els nombrosos tuguris -els gorbals, considerats els pitjors d'Europa-, la prostitució i l'alcoholisme, són qüestions de les quals es vol redimir la classe adinerada per mitjà de la creació d'un ambient cultural propi on poder-se distingir i semantitzar.\nLa Glasgow School of Art, influenciada pel moviment de les Arts and Crafts, el grup de dissenyadors The Four -Charles Rennie Mackintosh, Margaret i Frances Macdonald i Herbert MacNair-, sorgit de les seves aules, i el grup de pintors Glasgow Boys i Glasgow Girls es van convertir en el motor cultural de l'alta societat, interessada a invertir en béns artístics en una ciutat sense una sòlida tradició cultural i arquitectònica. Malgrat que el Glasgow Style va gaudir de més reconeixement al continent que a les illes Britàniques, sobretot a Alemanya i Àustria gràcies a la tasca de Francis Newbery, director de l'escola d'art des de 1885, i a la difusió que les revistes The Studio i Dekorative Kunst van fer del treball del grup The Four, especialment el de Mackintosh, els qui van finançar les obres dels artistes de la ciutat van ser figures locals emprenedores. Per exemple, el comerciant William Davidson, que encarrega a Mackintosh la seva residència a Kilmalcolm, The Windyhill; l'editor Walter Blackie, que li va confiar The Hill House, i l'extravagant propietària de la cadena de salons de te Katherine Cranston, que va apostar pel seu treball entre 1896 i 1916.\nL'edifici que sintetitza el Glasgow Style i que ha passat a formar part de la història de l'arquitectura europea és la seu de la Glasgow School of Art. El projecte de Mackintosh, dividit en dues etapes constructives, preveia atorgar a l'escola una imatge més artística que tècnica: va prioritzar els estudis per sobre dels tallers, la decoració integral dels espais i l'ús de noves formes en el tractament dels volums. Els dissenys interiors del grup The Four, protagonitzats per les germanes Macdonald i pels artistes de la Glasgow School, com George Walton, Ann Macbeth i Jessie King, són els que introdueixen a la resta d'Europa les planimetries de l'art japonès, les figures dels prerafaelites anglesos i un gust estilitzat, sobri i lineal en el treball de les arts decoratives.


El Lleida amplia el contracte de Noel Carbonell fins al 2022\nActualitzada 07/09/2018 a les 10:04\nTano Bonnín, convocat per la República Dominicana, és baixa davant de l’Ebro\n© Noel, a l'esquerra, celebra un gol amb els seus companys.\nEl jugador del planter Noel Carbonell, un dels capitans del Lleida aquesta temporada, ha ampliat la seua vinculació amb el club tres temporades més, fins al 30 de juny del 2022. El futbolista, format a les categories inferiors del club, compleix la tercera campanya com a jugador del primer equip. L’estiu passat el club va fer efectiva la clàusula de renovació i el va vincular a l’entitat fins a final de l’actual temporada.\nNoel, nascut a Puigverd de Lleida el 2 de març del 1995, ha disputat 33 partits oficials amb el Lleida, entre Lliga i Copa del Rei des del seu debut al primer equip la temporada 2014-15. La passada campanya la va passar pràcticament en blanc al patir una greu lesió de genoll a finals de la 2016-17. Per agafar ritme va disputar diversos partits amb el Lleida B, a Primera Catalana.\nD’altra banda, el tècnic del Lleida, Gerard Albadalejo, no podrà comptar aquest diumenge amb el defensa Tano Bonnín. El jugador ha estat convocat per la selecció del seu país, la República Dominicana, per jugar, el mateix diumenge dia 9, el primer partit de la Lliga de les Nacions de la CONCACAF. El rival serà la selecció de Bonaire, nascuda el 2010 arran de la dissolució de la selecció de les Antilles Holandeses. Encara que no forma part de la FIFA, sí que va ser admesa a la CONCACAF el 2013.\nPer la seua part, el porter del Lleida Pau Torres ja és el segon jugador de la història del Lleida Esportiu amb més minuts jugats. Diumenge va disputar els noranta minuts davant de l’Espanyol B, xifra amb la qual va superar els 11.384 que tenia Carlos Barreda. Després del matx de Copa de dimecres en totabilitza 11.544 i ja només té per sobre Pau Bosch, que va disputar 14.609 minuts.


Un home d'origen marroquí s'enfronta a fins a 12 anys de presó per haver forçat la seva parella a mantenir relacions sexuals i, a més, haver-la agredit amb un got de vidre que li va provocar diverses lesions.\nEls fets van passar el 22 de juliol del 2018 quan l'home es trobava en una pensió del carrer Lluís Companys de Lleida amb la que aleshores era la seva parella. L'acusat, segons el relat de la fiscalia, va forçar la dona a mantenir relacions sexuals després que ella s'hi negués. A més, també la va colpejar al cap amb un cop de vidre, provocant-li ferides que van fer que estigués set dies de baixa.\nAra, la fiscalia demana per a l'acusat una condemna d'onze anys de presó com a presumpte autor d'un delicte d'agressió sexual, i un altre any per un delicte de maltractament.\nLa fiscalia demana 3.350 euros d'indemnització a la víctima i una ordre d'allunyament\nLa fiscalia, a més, demana que l'agressor indemnitzi la víctima amb 3.000 euros pels danys morals soferts i amb 350 per les lesions. També demana al jutge que se li imposi una ordre d'allunyament de 200 metres de la víctima i del domicili d'aquesta durant un període de catorze anys, i la prohibició de portar armes durant dos anys més.\nL'acusat es troba, actualment, empresonat al centre penitenciari de Ponent, a la partida de Vallcalent de la capital lleidatana.


Cementiri de Pneumàtics: Lectures: Bola de Drac (edició definitiva) 17 i 18\nLectures: Bola de Drac (edició definitiva) 17 i 18\nEls volums 17 i 18 d'aquesta edició catalogada com a definitiva però que espero que, pels seus molts errors de traducció i retolació, no sigui l'última en la nostra llengua, marquen el final de la saga dels Guerrers de l'Espai i l'inici de la del planeta Namek. I també la meitat de l'obra, que té un total de 34 entregues en aquest format.\nUna etapa que em fa l'efecte que no és especialment popular, perquè es fa una mica pesada, però potser aquesta impressió està afectada per l'allargadíssim combat contra en Frízer, sobretot a la versió animada, amb els famosos 5 últims minuts de vida del planeta, que van durar setmanes. Abans, però, tenim els fets que van conduir a aquell èpic combat, que no són pocs.\nEl volum anterior ens deixava en un punt de clímax, amb el final del combat contra en Vegeta a punt de produir-se, i és aquí on el veiem després que en Son Gohan li caigui a sobre transformat en mico gegant tot i els esforços del guerrer de l'espai per a evitar-ho.\nNo em canso ni em cansaré de dir que en Goku va perdre aquell combat, però que la Terra es va salvar gràcies a la intervenció fonamental d'en Son Gohan, en Krilín i en menor mesura en Iajirobai. El segon del que he esmentat, malgrat el nivell de l'enemic, accedia a petició del seu millor amic, el protagonista de Bola de Drac, a deixar-lo marxar viu, cosa que marcaria el destí de la sèrie per sempre i en el futur ens proporcionaria un dels aliats més imprescindibles. En aquest punt encara faltava molt, però, per a tot això.\nFet el recompte de morts i ferits, i com que tant els guerrers de l'espai com els terrícoles havien arribat a la molt casual conclusió que si Déu, el creador de les boles, era d'un altre planeta allà també hi devia haver boles de drac, el pla per tornar a la vida els desapareguts passa per viatjar al planeta Namek i convocar el drac d'allà.\nDesprés de diversos plans descartats, la solució arriba en forma de la nau espacial amb què Déu va arribar a la Terra de petit, enviat pels seus "pares" (tot i que ja sabem que els nameks es reprodueixen de manera asexual, llançant ous per la boca). El cas és que la modifiquen per tal que obeeixi les ordres en japonès (català a la traducció) i cap allà que se'n van la Bulma, en Son Gohan i en Krilín, mentre en Goku es guareix a l'hospital de les greus ferides perquè, ai las, ara mateix no hi ha mongetes màgiques disponibles.\nAl cap d'unes setmanes el trio que pren el relleu a en Goku com a protagonista de Bola de Drac de manera temporal (i si em coneixeu sabreu que em sembla una bona idea) arriba al planeta d'origen de Déu i per tant en Cor Petit i emprèn una nova cerca de les boles de drac, quelcom que no passava des de feia molt de temps en aquest còmic, si més no de manera que la recerca esdevingués l'aventura en si mateixa.\nI què ha passat amb en Vegeta? Doncs que també es recupera de les seves ferides, i com se'ns comença a explicar d'una manera més aviat repetitiva en ser un guerrer de l'espai cada recuperació després d'estar a prop de la mort li multiplica la força.\nI amb la mateixa idea que els terrícoles el príncep dels guerrers també se'n va cap a Namek tan aviat com pot, on comença a buscar les cobdiciades 7 esferes amb l'objectiu d'aconseguir la vida eterna (a la versió catalana sovint mal traduïda com a "joventut eterna", que és diferent) i dominar l'Univers.\nNo és l'únic que ho ha pensat, perquè com ben aviat descobriran en Krilín i els altres hi ha altres extraterrestres amb el mateix objectiu i la mateixa indumentària que els guerrers de l'espai, sota les ordres d'un personatge molt més temible del que demostra la seva aparença.\nParlem, evidentment, d'en Frízer, el tirà de l'Univers, que tenint en compte la por i el respecte que li tenen els més forts dels seus esbirros (i ho semblen molt, de forts) podem deduir que ell ho és encara més, però d'una manera que quan el vam veure per primera vegada, sense saber què passaria, no ens podíem ni imaginar.\nAmb aquesta força i influència es dedica a assaltar poblats nameks on hi ha les boles de drac i assassinar-ne tots els habitants, contribuint així a la disminució sobtada d'una ja de per si minúscula població que fa moltíssims anys va quedar afectada per un fort canvi climàtic al planeta i tot just s'estava recuperant.\nEvidentment això és quelcom que en Krilín i en Son Gohan, quan se n'assabenten, no poden tolerar, però mentre el primer actua amb prudència el fill d'en Goku té tendència a empipar-se i, quan això passa, desperta la seva força interior i en aquest cas la demostra fent caure un dels esbirros més poderosos d'en Frízer. Una trobada que, per cert, fa que coneguin en Dende, un nen namek que serà cabdal en el futur.\nCom que en Frízer i els seus homes depenen molt del dispositiu detector d'energia, i gràcies al fet que el cap del poble els espatlla abans de ser assassinat, els aventurers de la Terra tenen un cert avantatge a l'hora de moure's, perquè poden fer-ho sense desprendre energia, però en Dodòria els ha vist i els persegueix sense treva.\nEn canvi en Vegeta, que només de veure que a la Terra els lluitadors ho feien ha après a detectar l'energia per si mateix, no té aquest handicap i aviat es carrega en Dodòria, sense intenció d'ajudar els protagonistes, que havien esquivat el subordinat d'en Frízer amb la destresa tàctica d'en Krilín, que aquí estrena la mossegada del Sol d'en Ten Xin Han per tal de despistar-lo.\nEn Vegeta sens dubte s'ha tornat molt més fort que no es pensava en Frízer, però contra en Sarbon no ho té tan fàcil i rep la pallissa de la seva vida després que el seu atacant es transformi en un monstre i multipliqui la força.\nMentre se succeeixen els combats i els assassinats de nameks en Son Gohan i en Krilín, que s'esperaven que tot plegat seria una mena d'excursió, fan el que poden i de moment es beneficien de l'amistat amb en Dende: el Venerable Ancià del planeta, el pare de tots els seus habitants actuals, li confia la bola a en Krilín i de pas li desperta la força que té adormida dins, però a la pràctica això és quelcom que només l'ajuda a desplaçar-se a més velocitat, perquè la diferència de nivell amb els enemics encara és abismal.\nCom que en Vegeta té una de les boles de drac i en Frízer el necessita viu per tal d'interrogar-lo dóna ordres que el guareixin, però el subestima i aquest li roba les boles que el tirà havia acumulat. I no només això, sinó que les coses li comencen a anar bé quan localitza en Krilín i la Bulma, derrota en Sarbon d'una manera aclaparadora quan aquest el localitza a ell al seu torn i s'endú la bola que en Krilín acabava de rebre del Venerable Ancià.\nPerò sense que en Vegeta ho sabés en Son Gohan ha anat amb el radar a buscar la bola que ell mateix havia robat i quan el príncep dels guerrers de l'espai comptava amb aconseguir la vida eterna en qüestió de minuts es troba que no les té totes 7, o sigui que clama venjança.\nI què fa, en Goku, mentrestant? Recuperat gràcies a les mongetes màgiques (n'han sortit més) va cap a Namek amb una nau fabricada pel pare de la Bulma amb tecnologia inspirada en la de la nau amb què el protagonista va arribar a la Terra quan era un bebè. I mentre viatja s'entrena amb un sistema de control de la gravetat que després seria recurrent a l'obra, perquè ha estat informat de l'existència i els plans d'en Frízer i lluny de seguir les recomanacions d'en Kaito, que li prohibeix que s'hi enfronti, ja frisa pensant en el combat.\nAquesta etapa de l'inici de la saga de Namek, més enllà de començar d'una manera una mica avorrida, sobretot quan veiem pàgines i pàgines de xerrera sobre el viatge en si, és el començament, com deia abans, d'una nova recerca de les boles de drac, que les últimes vegades que havien sortit s'havien reunit en quatre vinyetes perquè es donava molta més importància als combats.\nTambé representa l'aparició d'un munt de personatges d'una raça que fins fa poc ens pensàvem que només compartien en Cor Petit i Déu, i d'enemics de força inimaginable encapçalats pel temible Frízer. A més, l'autor cedeix temporalment el protagonisme a personatges que no són en Goku, incloent-hi un Vegeta que encara percebem com a dolentíssim, perquè es dedica a matar innocents per a aconseguir els seus objectius, però que indirectament està ajudant els bons en carregar-se també la gent d'en Frízer, i que a la propera ressenya veurem com esdevé aliat d'en Son Gohan i en Krilín. Mirada amb bons ulls, trobo que no és una mala etapa.\nEtiquetes de comentaris: akira toriyama, Bola de Drac, boles de drac, Dende, Dodòria, Edició definitiva, Frízer, Goku, Krilín, Lectures, manga, Namek, Neil, Planeta DeAgostini, Sarbon, Son Gohan, Vegeta\nMario V. 4 de gener de 2014 a les 14:43\nUna etapa que crec que a molta gent no li agrada però que, després de tornar-la a veure a Kai, em va agradar força. Especialment destacables els canvis al protagonisme, amb Krilin i Vegeta guanyant importància i mostrant-se molt estratègics.


5 instituts competeixen per la UV en la Lliga de Debat de Secundària i Batxillerat de la Xarxa Vives - Xarxa Vives d'Universitats\n5 instituts competeixen per la UV en la Lliga de Debat de Secundària i Batxillerat de la Xarxa Vives\nParticipen els equips de l’IES Almussafes (la Ribera Baixa), IES Porçons d’Aielo de Malferit (la Vall d’Albaida), IES Ramon Llull, IES Isabel de Villena i IES Cid Campeador (València)\n24.2.2021. La Universitat de València (UV) celebrarà demà dijous 25 de febrer la fase classificatòria de la Lliga de Debat de Secundària i Batxillerat 2021 de la Xarxa Vives. En la competició participaran 28 alumnes de secundària i batxillerat de l’IES Almussafes (la Ribera Baixa), IES Porçons d’Aielo de Malferit (la Vall d’Albaida), IES Ramon Llull, IES Isabel de Villena i IES Cid Campeador (València).\nCada equip participant en la fase classificatòria de la UV realitzarà un total de 4 debats entorn al tema central de la competició, «És compatible el creixement global de l’economia amb el respecte al medi ambient?». L’alumnat participant haurà de ser capaç de mostrar-se tant a favor com en contra del tema, atès que la posició que hauran de defensar canviarà en cada debat. Els debats tindran una durada de 16 minuts i es realitzaran en sales virtuals.\nLa competició de la UV tindrà un equip guanyador i un/a alumne/a que serà nomenat/da millor orador/a. El jurat de la competició, format per professionals experts de diversos camps de coneixement, valorarà capacitats com el treball en equip, la solidesa de les argumentacions, la fluïdesa de les intervencions, la qualitat del discurs, així com aspectes formals de l’exposició i posada en escena.\nL’equip guanyador representarà a la UV en la fase final de la Lliga de Debat de Secundària i Batxillerat de la Xarxa Vives, que tindrà lloc del 13 al 23 d’abril i enfrontarà als 15 equips classificats a les fases locals prèvies organitzades per les universitats Abat Oliba CEU, d’Alacant, d’Andorra, Autònoma de Barcelona, Barcelona, de Girona, Internacional de Catalunya, Jaume I, de Lleida, Miguel Hernández d’Elx, Politècnica de València, Pompeu Fabra, Rovira i Virgili, de València i de Vic – Central de Catalunya.\nTags:alumnes, Batxillerat, català, competició, dialèctica, estudiantat, Llengua, Lliga de Debat de Secundària i Batxillerat, professorat, regió Vives, Secundària


Un estudi constata que les cèl·lules tenen sexe\nUn estudi constata que les cèl·lules 'tenen sexe'\n'Science' publica diversos estudis que investiguen, entre d'altres assumptes, per què homes i dones pateixen de manera diferent les malalties\nTres centres catalans participen en la investigació, que constata que el sexe afecta a la expressió i regulació dels gens\nBarcelona - Dijous, 10/09/2020 | Actualitzada 15/09/2020 - 17:25\nQue una persona hagi nascut home o dona és un factor petit, però omnipresent, que determina l’evolució de les malalties que pot tenir al llarg de la vida. Els components cel·lulars que formen un teixit humà reaccionen de manera diferent davant l’atac d’una malaltia en funció de si són masculines o femenines, segons una sèrie d’estudis que publica aquest dijous la prestigiosa revista ‘Science’ i en què han participat, entre altres, el Centre de Regulació Genòmica de Barcelona, la Universitat de Barcelona i l’Institut de Recerca de l’Hospital de Sant Pau-IIB Sant Pau.\nLa investigació permetrà que les malalties complexes amb una base genètica important o molt condicionades per la resposta als fàrmacs, com les malalties cardiovasculars o el càncer, puguin abordar-se ara també des d’una perspectiva de gènere, partint de l’expressió diferencial dels gens entre homes i dones. Els autors creuen, així mateix, que els resultats de l’estudi també tindran un alt impacte en el coneixement de les bases moleculars implicades en processos biològics femenins com l’embaràs o la menopausa.\nAquesta se centra en particular en aspectes relacionats amb el sexe biològic. Constata, per exemple, que hi ha diferències en els gens implicats en moltes funcions dels éssers humans, com ara la manera com les persones responen a medicaments, com es controlen els nivells de sucre en sang, com funciona el sistema immunològic i com es desenvolupa el càncer.\nLes diferències sexuals s’han atribuït fins ara a hormones, cromosomes sexuals, diferències en el comportament i factors mediambientals, però els mecanismes moleculars subjacents de la biologia són majoritàriament desconeguts.\nEls científics participants en aquesta investigació van descobrir 369 casos en què una variant genètica present en homes i dones afecta l’expressió genètica en un grau diferent en cada sexe. Això els va permetre trobar 58 vincles prèviament desconeguts entre gens i trets complexos com la pressió arterial, els nivells de colesterol, el càncer de mama i el percentatge de greix corporal. «Aquests descobriments suggereixen la importància de considerar el sexe com una variable biològica en els estudis de genètica i genòmica humana», ha explicat una de les directores del projecte Barbara Stranger, professora associada de farmacologia a la Facultat de Medicina Feinberg de la Universitat Northwestern, que ha liderat el proyecto juntament amb Meritxell Oliva, de la Universitat de Chicago.\nLa nova medicina\n«El nostre treball és un catàleg d’efectes diferenciats per sexe al transcriptoma humà que pot servir com a referència al realitzar anàlisis més extenses per explorar el paper del sexe en la biologia», ha indicat per part seva Manuel Muñoz-Aguirre, coprimer autor i investigador del Centre de Regulació Genòmica. «Creiem que aquest treball pot ser útil per a altres equips científics que desitgin avaluar biaixos de sexe en malalties, i això finalment podria traslladar-se a la pràctica clínica.»\nJosé Manuel Soria, coautor de l’article i cap de la Unitat de Genòmica de Malalties Complexes de l’Institut de Recerca de l’Hospital de Sant Pau remarca que «les implicacions de l’estudi en Biomedicina són enormes». «Hem de tenir en compte que el risc de tenir malalties complexes (com l’osteoporosi, les malalties endocrines o l’ictus, entre d’altres), amb una base genètica important, és diferent entre homes i dones. També responem de manera diferent als medicaments si som home o dona», ha afegit. A més a més, aquesta informació serà essencial per establir models de predicció de malalties o de resposta a medicaments que afectin als homes i a les dones de manera diferencial, cosa que millorarà la seva prevenció, diagnòstic i tractament de forma personalitzada, ha conclòs.\nTemes: LGTBI Genètica Càncer


Curs: Coaching Online d'Arquetips (FORMACIÓ ONLINE) | COPC - Col·legi Oficial de Psicologia de Catalunya\nCurs: Coaching Online d'Arquetips (FORMACIÓ ONLINE)\nAmb aquest curs s’aprendrà a treballar els aspectes inconscients de la ment del/de la client per a alinear els seus valors, creences i recursos, amb el seu propòsit, amb la finalitat d'establir un pla d'acció que el porti a la realització dels objectius plantejats a la consulta. La metodologia es basa en el diàleg arquetípic i en la ludificació de la sessió, mitjançant una plataforma virtual que permet realitzar sessions online profundes, ràpides i eficaces.\nSESSIÓ 1: I. Inconscient i arquetips, II. Propòsit SMART\nEs veurà com l’inconscient afecta la pressa de decisions i, per tant, de la voluntat i motivació. També l’origen dels arquetips i com es pot utilitzar-los adequadament per accedir al continguts inconscients mitjançant la ludificació del procés. Com a primer pas en tota sessió de coaching, cal definir curosament el propòsit del client. L’acròstic SMART ens ajudarà.\nSESSIÓ 2: III. Valors i motivació, IV. Creences\nEs veurà la relació que existeix entre valors i motivació i com d’important és alinear els valors i el propòsit, perquè aquest sigui més fàcilment assolible. L’apartat de les creences és clau en tot procés de coaching, perquè defineixen els permisos que el/la client té per avançar cap el propòsit desitjat. S’aprendran tècniques per a transformar les limitadores en potenciadores.\nSESSIÓ 3: V. Recursos, VI. Estratègia i pla d’acció\nEs treballarà l’alineació del recursos del/de la client amb les seves creences potenciadores, de les quals s’ha parlat a la sessió anterior. La síntesi d’aquests dos aspectes necessaris predisposa al client a passar a l’acció i permet configurar una estratègia que resumeix els passos o etapes del camí que el durà a assolir el seu propòsit.\nSESSIÓ 4: VII. Idees-força i ancoratge, VIII. Diàleg arquetípic potenciador\nEs treballaran dos aspectes clau de la metodologia: l’ancoratge d’idees-força, utilitzant tècniques de PNL i l’ús eficient del diàleg arquetípic potenciador, que és el que permet la sintonia entre valors, creences, recursos i propòsit.\nSESSIÓ 5: IX. Guany ocult i major obstacle, X. Ús de la plataforma virtual\nEs treballaran dos aspectes clau per entendre els obstacles interns amb que s’enfronta el/la client i que poden dificultar el seu avanç cap els objectius plantejats: a què cal renunciar en el camí i quins són els principals obstacles sistèmics que el frenen. Una senzilla tècnica que aporta la plataforma virtual ens donarà pistes per treballar-los amb el/la client. Es veurà també l’ús de la plataforma virtual, eina indispensable per a treballar la metodologia estudiada.\nConèixer les bases del treball amb arquetips inconscients, la metodologia ARCHEUS COACHING PROTOCOL, que permet realitzar sessions de psicologia coaching online. Amb aquesta metodologia, es podrà donar veu al “client invisible i inconscient”, perquè pugui dialogar i cooperar amb el “client visible i conscient”, per aconseguir acords i facilitar l’assoliment dels objectius plantejats.\nEn acabar el curs, s’hauran adquirit els coneixements necessaris per a realitzar sessions de psicologia coaching online d’arquetips, fent servir la plataforma virtual dissenyada específicament amb aquesta finalitat i el diàleg arquetípic, un dels principals recursos del Coach en aquest procés.\nLes 5 etapes del procés:\nDefinició arquetípica del propòsit: L'objectiu que es planteja el/la client no només respon a una visió conscient del que vol, sinó a diferents necessitats inconscients que provoquen aquest desig i l'impulsen a l'acció. L'acostament als seus arquetips li permet descobrir una dimensió interna fins llavors desconeguda i que influeix poderosament en la seva presa de decisions.\nPotenciació arquetípica de les creences: Les creences són el mapa del viatge. Són els permisos que ens donem per sentir, pensar i actuar. Algunes ens retenen i limiten, altres ens potencien i ens donen llibertat. El treball amb arquetips explora la ment inconscient del/de la client i actualitza el seu mapa.\nAlineació arquetípica dels valors: Els valors són la brúixola del nostre viatge. El treball amb arquetips permet alinear els valors del/de la client amb el seu propòsit. En cas contrari, la motivació es ressentirà i sorgiran resistències que dificultaran aconseguir el que es desitja.\nAncoratge arquetípic dels recursos: Els recursos són tot allò que ens permet començar el camí d'una forma proactiva i superar les dificultats que poden aparèixer: cames fortes, botes, bastons, cantimplora... Els arquetips permeten al/a la client apoderar-se, en la mesura que reconeix aquells talents que l'ajudaran a aconseguir el seu propòsit.\nDisseny de el Pla d'acció: Després d'aconseguir que hi hagi sintonia entre els valors, les creences i els recursos del/de la client, ha arribat el moment d'elaborar una Estratègia i un Pla d'acció que el/la conduiran a realitzar el seu propòsit. El Pla d'acció fa possible l'avanç real i la seva posterior avaluació.\nL'eina necessària per desenvolupar tal metodologia és una plataforma virtual, anomenada ARCHEUS COACHING BOARD, que presenta un tauler (que guia el procés), uns sets de cartes personalitzables (que representen els arquetips) i unes fitxes.\nData d'inici 20-05-2021\nData de fi de la inscripció 13-05-2021, 20:00:00\nPreu Col·legiat/a COPC: 75,00 €\nSessió 1 20-05-2021, 17:00 - 20:00\nSessió 2 27-05-2021, 17:00 - 20:00\nSessió 3 03-06-2021, 17:00 - 20:00\nSessió 4 10-06-2021, 17:00 - 20:00\nSessió 5 17-06-2021, 17:00 - 20:00


Rural i bohemi\nAl sud de Mallorca s’estén aquesta comarca de terres àrides que es diferencia de la resta en ser una de les zones més seques de l’illa. Pobles d’interior bohemis, amb cases de pedra, contrasten amb una costa plena de nuclis encantadors de pescadors i localitats turístiques animades. Aquí ens movem entre la Mallorca rural i la bohèmia; l’actual i la moderna. La capital d’aquesta comarca, tradicional i històrica, és la ciutat de Llucmajor.\nLa costa combina penya-segats abruptes amb cales petites d’arena blanca i fina. No obstant això, al sud, s’obren extensos arenys d’arena blanca, com s’Arenal o la popular platja sense urbanitzar des Trenc.\nLes pluges en aquesta part de l’illa són escasses i el paisatge està dominat per boscos de capa baixa amb vegetació típica mediterrània. Tanmateix, es tracta d’una terra fèrtil. L’agricultura i la ramaderia han tingut un paper rellevant fins a l’arribada del turisme de masses. Recorrent carreteres i camins, és possible topar amb finques que encara conserven l’activitat. La llet i alguns dels formatges més reconeguts de l’illa es produeixen en aquesta zona.\nLes terres de Migjorn són famoses per la roca arenenca, de color característic. Pedreres extreuen la pedra de Santanyí, tan cobejada, imprescindible per construir cases al més pur estil mallorquí. Alguns dels edificis més emblemàtics de l’illa, com la Catedral de Mallorca o el Castell de Bellver, van ser erigits amb aquesta pedra noble.\nPreservar la Mallorca d’antany és una prioritat en aquesta part del territori i parcs naturals diversos vetllen per salvaguardar el paisatge original de l’especulació turística. El parc natural de Mondragó, amb els seus camps de cultiu i les cales d’aigües turqueses, i el parc natural des Trenc — Salobrar de Campos, que comprèn platges d’arena blanca, dunes, aiguamolls i, fins i tot, una de salinera, són exemples d’aquesta conservació. L’illa de Cabrera, visible en dies clars, és l’únic parc nacional de les Illes Balears; la bellesa del seu fons marí, les aigües cristal·lines, a més de la riquesa patrimonial fan que mereixi una visita.\nLlucmajor Campos Ses Salines Santañy Felanitx\nEl port de Cala Figuera és un nucli important de pescadors situat al municipi de Santanyí. Té un passeig marítim preciós, en què podem passejar i veure embarcacions i activitats pesqueres tradicionals que encara conserva aquest port costaner.


Les màquines TMA de Grífols permetran fer 2.000 tests al dia - FÒRUM.ad\nLes màquines TMA de Grífols permetran fer 2.000 tests al dia\nEl 16/05/20 20:07\nMàquina TMA d’anàlisis (Grifols)\nRecentment, Govern i la multinacional catalana Grífols van arribar a un acord pel qual l’empresa cedeix dues màquines de detecció de Covid-19, que han desenvolupat i que usen la tècnica TMA. Cada una pot fer 1.000 tests diaris.\nNo hi ha cap cost i Grífols l’únic que demana és tenir informació sobre les proves d’anticossos que es fan a tota la població. Una iniciativa en la qual Andorra és pionera.\n“La tècnica TMA, igual que la PCR, es basa en l’amplificació d’unes cadenes de l’agent patogen, del virus en aquest cas. Utilitza uns enzims diferents i uns cicles de temperatura diferents, perquè en el cas de la TMA és un cicle isotèrmic. A nivell de sensibilitat és equivalent, si no superior a la sensibilitat que podem tenir amb una PCR”, assegura el director del departament industrial de Grífols, Daniel Fleta.\nGrífols va començar el desenvolupament del seu test per detectar la Covid-19 la primera setmana de febrer. Ha contribuït força al ràpid desenvolupament el fet que ja portin temps investigant en aquest àmbit.\n“La tecnologia que tenim i que ja havíem provat amb altres patògens emergents, com era el Zika, ens va permetre tenir aquest assaig en un molt curt termini de temps i la nostra plataforma Procleix d’anàlisi automatitzada ens permet, a més, tenir la productivitat i la capacitat de realitzar aquests tests de manera important que és el que avui es necessita”, assegura Fleta.\nRecentment, un enginyer de l’empresa es va desplaçar a Andorra per analitzar l’espai on s’han d’encabir aquestes màquines.\nNotícia Anterior: Dues noves defuncions eleven els òbits per covid a 51\nSegüent Notícia: La Generalitat demanarà que l’Alt Pirineu passi a la fase 2 el pròxim dilluns 25 de maig